CELEX: 32005R1318
Language: fi
Date: 2005-08-11
Title: Komission asetus (EY) N:o 1318/2005, annettu 11 päivänä elokuuta 2005, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta

12.8.2005   
            
            
               FI
            
            
               Euroopan unionin virallinen lehti
            
            
               L 210/11
            
         
      KOMISSION ASETUS (EY) N:o 1318/2005,
   annettu 11 päivänä elokuuta 2005,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen II muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Eräät jäsenvaltiot ovat asetuksen (ETY) N:o 2092/91 7 artiklan 4 kohdassa säädettyä menettelyä noudattaen toimittaneet tietoja vuodesta 2002 alkaen eräiden tuotteiden lisäämiseksi kyseisen asetuksen liitteeseen II.
            
         
               (2)
            
            
               Liejukalkki, joka on vuorilla esiintyvää suolavettä hyödyntävän vakuumisuolatuotannon sivutuote, on eräissä jäsenvaltioissa välttämätön erityisiin maanparannustarkoituksiin sekä ravinnetarpeisiin, eikä sillä ole haitallisia ympäristövaikutuksia.
            
         
               (3)
            
            
               Kalsiumhydroksidin on todettu olevan välttämätön erään hedelmäpuiden sienitaudin torjuntaan tietyissä ilmasto-olosuhteissa. Tämän taudin torjunta on hankalaa luonnonmukaisessa tuotannossa ja vaatii kuparin käyttöä, mutta kuparin käyttöä voidaan vähentää käyttämällä kalsiumhydroksidia.
            
         
               (4)
            
            
               Etyleeni mainitaan jo luonnonmukaisessa tuotannossa perinteisesti käytettävänä aineena asetuksen (ETY) N:o 2092/91 liitteessä II olevassa B osassa. Vaikuttaisi asianmukaiselta täydentää kyseisen aineen käyttöedellytyksiä siten, että niitä sovelletaan banaanien lisäksi myös tiettyihin toisiin hedelmiin, joiden tuotantoon tarvitaan etyleeniä.
            
         
               (5)
            
            
               Asetuksen (ETY) N:o 2092/91 liite II olisi sen vuoksi muutettava vastaavasti.
            
         
               (6)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite II tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 2254/2004 (EUVL L 385, 29.12.2004, s. 20).
   
      LIITE
      Muutetaan asetuksen (ETY) N:o 2092/91 liite II seuraavasti:
      
                  1)
               
               
                  Lisätään A osassa ”Lannoitteet ja maanparannusaineet” olevaan taulukkoon kohdan ”Sokerintuotannosta saatu liejukalkki” jälkeen seuraava kohta:
                  
                              Nimitys
                           
                           
                              Kuvaus, koostumusvaatimukset, käytön edellytykset
                           
                        
                              ”Vakuumisuolatuotannosta saatu liejukalkki
                           
                           
                              Sivutuote vakuumisuolatuotannosta, joka hyödyntää vuorilla esiintyvää suolavettä
                              Tarkastuslaitoksen tai tarkastusviranomaisen hyväksyttävä käyttötarve”
                           
                        
            
                  2)
               
               
                  Muutetaan B osassa ”Torjunta-aineet” oleva kohta 1 ”Kasvinsuojeluaineet” seuraavasti:
                  
                              a)
                           
                           
                              Korvataan taulukossa IV ”Muita luonnonmukaisessa viljelyssä käytettäviä aineita” etyleeniä koskeva kohta seuraavasti:
                              
                                          Nimitys
                                       
                                       
                                          Kuvaus, koostumusvaatimukset, käytön edellytykset
                                       
                                    
                                          ”(*) Etyleeni
                                       
                                       
                                          Banaanien, kiivien ja kakien kypsytys; ananaksen kukintainduktio
                                          Tarkastuslaitoksen tai tarkastusviranomaisen hyväksyttävä käyttötarve”
                                       
                                    
                        
                              b)
                           
                           
                              Lisätään seuraava taulukko V:
                              ”V   Muut aineet
                              
                                          Nimitys
                                       
                                       
                                          Kuvaus, koostumusvaatimukset, käytön edellytykset
                                       
                                    
                                          Kalsiumhydroksidi
                                       
                                       
                                          Sienitautien torjunta-aine
                                          Ainoastaan hedelmäpuille, taimitarhat mukaan luettuna, lehtipuunsyövän torjuntaan”